**Syyskokous 10.10.2020 muistio**

**Paikka: Suomies, Hyvinkää**

**Paikalla: Mondioringyhdistyksen hallitus ja 7 jäsentä**

**1. Kokouksen avaus**

Avataan kokous klo 17.56.

**2. Valitaan kokoukselle puheenjohtaja ja sihteeri, kaksi (2) pöytäkirjantarkastajaa ja kaksi (2) ääntenlaskijaa.**

Puheenjohtajaksi valittiin Outi Palonen, sihteeriksi Ida Montell, pöytäkirjantarkastajiksi Teemu Kiiveri ja Silja Lampinen sekä ääntenlaskijoiksi Sami Savukoski ja Jenni Rajasilta.

**3. Todetaan kokouksen laillisuus ja päätösvaltaisuus**

Todettiin kokous lailliseksi ja päätösvaltaiseksi.

**4. Hyväksytään kokouksen työjärjestys**

Hyväksytään työjärjestys.

**5. Vahvistetaan toimintasuunnitelma, tulo- ja menoarvio sekä liittymis- ja jäsenmaksujen suuruus seuraavalle kalenterivuodelle**

Kysyttiin tilin tämän hetkistä tilannetta. Yhdistys on vakavarainen ja yhdistyksen tilillä on reilu 4000 euroa. Vahvistettiin toimintasuunnitelma sekä tulo- ja menoarvio vuodelle 2020 (kokouksen liitteenä).

Liittymis- ja jäsenmaksut pidetään samana kuin tänä vuonna; liittymismaksu 10e ja jäsenmaksu 30e.

**6. Käsitellään hallituksen syyskokoukselle tekemät esitykset ja aloitteet**

Hallituksella ei ollut syyskokoukselle esityksiä tai aloitteita.

**7. Valitaan hallituksen puheenjohtaja sekä varsinaiset jäsenet erovuoroisten tilalle**

Erovuorossa Outi Palonen ja Jenni Rajasilta. Puheenjohtajaksi valittiin Ida Montell, erovuoroisten tilalle valittiin Outi Palonen ja Jenni Rajasilta.

**8. Valitaan yksi tai kaksi toiminnantarkastajaa ja heille varatoiminnantarkastajat**

Toiminnantarkastajiksi valittiin Teemu Kiiveri sekä varatoiminnantarkastajiksi Silja Lampinen.

**9. Käsitellään jäsenten tekemät esitykset ja aloitteet**

Jäseniltä ei ollut tullut yhtään esitystä tai aloitetta.

**10. Käsitellään kokouksen hyväksymät muut asiat ottaen huomioon yhdistyslain 24 pykälän määräykset**

Ei ollut muita asioita.

**11. Kokouksen päätös**

Päätettiin kokous klo 18.06.

10.10.2020, Hyvinkää Mondioringyhdistys ry:n hallitus

LIITE 1

MONDIORINGYHDISTYS RY TOIMINTASUUNNITELMA

vuodelle 2021

Yhdistyksen tavoitteena on edistää koiraharrastusta ja hyvää koiran pitoa jäsentensä keskuudessa, opastaa jäseniään koirien kouluttamisessa sekä edistää koiramyönteisen ilmapiirin syntymistä. Koulutustoiminta keskittyy pääsääntöisesti mondioring-lajin kouluttamiseen.

Yhdistyksen tavoitteena on edistää Mondioring-lajin harrastusta Suomessa, tehdä lajia tunnetuksi ja auttaa uusia harrastajia etsiytymään lajin pariin.

KOULUTUSTOIMINTA

Yhdistys kannustaa jäseniään mondioring-lajitoimintaa edistäviin koulutuksiin kuten tuomari- ja kilpailuavustajakoulutuksiin. Koulutustilaisuuksia lajiin järjestetään mahdollisuuksien mukaan jäsenistön toiveiden pohjalta.

KILPAILUTOIMINTA

Koetoiminta toteutuu Suomen Palveluskoiraliiton ja Kennelliiton alaisuudessa ja ohjeiden mukaisesti.

TIEDOTUSTOIMINTA

Tiedotus jäsenille tapahtuu kotisivujen ja jäsenten Facebook-ryhmän kautta.

KOKOUKSET JA EDUSTUKSET

Yhdistyksen kaiken toiminnan kehittymisen kannalta on tärkeää, että osallistumme edustamiemme liittojen varsinaisiin ja muihin kokouksiin. Kaikkiin näihin kokouksiin ja edustuksiin osallistumme mahdollisuuksien mukaan. Yhdistys tukee jäseniään mahdollisuuksiensa mukaan myös taloudellisesti mm. avustamalla matkakustannuksissa heidän edustaessaan Suomea kansainvälisissä arvokilpailuissa sekä tukemalla maalimiesten kouluttautumista rahallisten avustusten muodossa.

YLEISTÄ

Tärkeä tehtävämme on säilyttää ja kehittää toimintaamme. Tämän toteuttaminen vaatii myös taloudellisia resursseja, joiden saamiseksi yhdistykselle on hankittu sponsoreita. Sponsoriyhteistyötä pyritään kehittämään mahdollisimman hyvin yhdistyksen tarpeita vastaavaksi.

Uusien jäsenten innostaminen mukaan yhdistyksemme toimintaan on tärkeä tavoitteemme. Tämän toteuttamiseksi hallitus toivoo jäsenistöltä aktiivista osallistumista yhdistyksen toimintaan ja sen kehittämiseen.

Yhdistyksen tärkeimpänä sosiaalisena tavoitteena on luoda yhteinen kanava mondioringharrastajille ympäri Suomen ja tarjota puitteet yhteistyölle lajin kehittämiseksi.

16.9.2020

Mondioringyhdistys ry:n hallitus

Liite 2

**Mondioringyhdistys ry - Talousarvio vuodelle 2021**

**Varsinainen toiminta**

Varsinaisen toiminnan tuotot

Seminaaritulot 2100

Koulutuspäivät 450

Varsinaisen toiminnan kulut

Seminaarikulut - 1950

Koulutuspäivät - 650

Pankki- ja postikulut - 150

Kirjanpitokulut - 180

Internetkulut - 100

Huomionosoitukset- ja avustukset - 1000

Markkinointukulut - 100

Jäsen-/liittymismaksut (SPKL) -200

Muu kilpailu- ja koulutustoiminnan -170

tukeminen

Varsinainen toiminta yhteensä -1950

**Varainhankinta**

Varainhankinnan tuotot

Jäsenmaksutulot 1900

Yhdistystuotteet 50

Varainhankinta yhteensä 1950

**Tilikauden yli/alijäämä: +0**

--------------------------------------------

16.9.2020 Mondioringyhdistys ry:n hallitus